o
YLTÄKYLLÄINEN ELÄMÄ
Sanoit yhden sanan
ja täytit maan elämällä.
Hengitit yhden henkäyksen ja herätit maailman eloon.
Samoin teet työtäsi minussa.
Tiedän, että perustanani ovat lupauksesi.
Minun ei tarvitse nähdä. Riittää kun uskon.
Teet tien sinne, missä ei ole tietä. Sinulle kaikki on mahdollista.
Olet ihme, jota tarvitsen tänään. Sinulle kaikki on mahdollista.
Teet tien sine, missä ei ole tietä. Sinulle kaikki on mahdollista.
Olet ihme, jota tarvitsen tänään. Sinulle kaikki on mahdollista.
Ojensit kätesi ja laitoit tähdet paikoilleen.
Annoit meille armossasi todellisen elämän.
Kutsuit minut omaksesi. Laitoin toivoni sinuun.
Tiedän, että kaiken Jumala, taivas on puolellani.
Minun ei tarvitse nähdä. Riittää kun uskon.
Teet tien sinne, missä ei ole tietä. Sinulle kaikki on mahdollista.
Olet ihme, jota tarvitsen tänään. Sinulle kaikki on mahdollista.
Kun näen luomisen rikkaudet,
kuun, tähdet, kaiken mitä näen tässä maailmassa,
olen ymmälläni kauneuksistasi. Kunniasi täyttää maan.
Herra, seison edessäsi ja kaikki on ihmeellistä.
ihmeellistä. Olen ihmeissäni sinusta, Herrani.
Kaikki mitä olet, on ihmeellistä, ihmeellistä.
Herra, seison edessäsi. Kaikki mitä olet, on ihmeellistä.
Olen ihmeissäni sinusta, Herrani.
Kaikki mitä olet, on ihmeellistä, ihmeellistä.
Ikuisesti, ikuisesti hallitset.
Herra, seison edessäsi ja kaikki on ihmeellistä, ihmeellistä.
Olen ihmeissäni sinusta, Herrani.
Kaikki mitä olet, on ihmeellistä,
Useimmat uskovat menevänsä taivaaseen. Se on surullista,
sillä Raamatun mukaan useimmat todennäköisesti eivät mene.
Sellaistenkin hautajaisissa, joiden tiedät olleen uskosta osattomia,
pappi lukee psalmin 23:
Herran huoneessa asumisesta ikuisesti. Olettamus on,
että tämä kirjoitus kuuluu kaikille. Tiedämme, että lupaus
koskee vain Jumalan kansaa, joka on antanut elämänsä Jeesukselle.
On monia uskontoja ja vaihtoehtoja, mutta Raamatun mukaan vain yksi tie
Jumalan luokse, taivaaseen. Yksi.
Ja se tie on henkilön nimeltä Jeesus Kristus kautta.
Kuinka paljon vaikeampaa tai yksinkertaisempaa se voisi olla?
Maailma ja uskonnot uskovat moniin teihin, mutta on vain yksi tie.
Psalmi 23 ja monet raamatunkohdat kuuluvat vain uskoville.
Me saamme asua Herran huoneessa ikuisesti, koska valitsimme Herran
eläessämme. Useimmat uskovat, että on kuolemanjälkeistä elämää,
ja että he ovat menossa taivaaseen. Kukaan ei halua kohdata vaihtoehtoa
että joutuisi helvettiin ja he suosivat positiivista ajattelua.
Ajatellaan pääsyä taivaaseen etenkin jos on mukava ja kiltti ihminen,
joka antaa rahaa hyväntekeväisyyteen.
Jeesus tapasi paljon tällaisia ihmisiä ja sanoi heille:
Vaikka teette ihmeitä nimessäni ja ajatte ulos riivaajia nimessäni,
se ei tarkoita, että tunnette minut tai että minä tunnen teidät.
Jeesus sanoi: Haluan teidän nyt tietävän, ettei kävisi niin, että
kun kerran seisotte edessäni sanoen: Herra, Herra! Katso tekojamme!
joutuisin sanomaan, etten tunne teitä. Näin ei pääse taivaaseen.
Taivas ei perustu tekoihin, vaan suhteeseen Kristuksen kanssa.
Piste.
Varjopuoli on se, että olet Kristuksessa, mutta et tee mitään
auttaaksesi ketään ja pääset silti taivaaseen.
Niin vedenpitävä sopimus tämä on.
Taivaaseen liittyy tuomioita, joista puhumme myöhemmin.
Luulen olevan totta, että useimmat uskovat pääsevänsä taivaaseen.
Suurin osa haluaa olla hautajaisissa ystävällinen,
enkä kehoitakaan olemaan julma, mutta se on harhaanjohtavaa.
Matt.7:13-14 sanoo: "Se portti on avara ja tie lavea,
joka vie kadotukseen". Kuulostaa valtaosalta, suurelta tieltä.
Vaihtoehto, jota ei ole helppo välttää.
"Ja monta on, jotka siitä sisälle menevät", Jeesus sanoi.
"Mutta se portti on ahdas ja tie kaita, joka vie elämään,
ja harvat ovat ne, jotka sen löytävät". Emme tiedä,
mitä tarkoittavat "monta" tai "harvat" lukuina.
Jeesus puhuu helvetistä enemmän kuin kukaan muu Raamatussa.
Hän viittaa helvettiin konkreettisena paikkana.
Hän viittaa siihen maan- tieteellisenä paikkana.
Paikkana, jossa on valtoimenaan tulta ja pimeyttä.
Kun Jeesus puhuu usein taivaasta ja helvetistä,hän käyttää erikoisen
konkreettista kieltä kertoakseen kirjaimellisesti tuonpuoleisesta.
Esimerkkinä otamme Luukkaan luvun 16.
Se on kertomus rikkaasta miehestä ja Lasaruksesta. Luuk.16:19
Oli rikas mies, joka pukeutui purppuraan ja hienoihin
pellavavaatteisiin ja eli joka päivä ilossa loisteliaasti.
Mutta eräs köyhä, nimeltä Lasarus, makasi hänen ovensa edessä
täynnä paiseita ja halusi ravita itseään niillä muruilla, jotka
putosivat rikkaan pöydältä. Ja koiratkin tulivat ja nuolivat
hänen paiseitansa. Niin tapahtui, että köyhä kuoli,
ja enkelit veivät hänet Aabrahamin helmaan. Ja rikaskin kuoli,
ja hänet haudattiin. Ja kun hän nosti silmänsä tuonelassa,
vaivoissa ollessaan, näki hän kaukana Aabrahamin ja Lasaruksen
hänen helmassaan. Ja hän huusi sanoen: 'Isä Aabraham,
armahda minua ja lähetä Lasarus kastamaan sormensa pää veteen
ja jäähdyttämään minun kieltäni, sillä minulla on kova tuska
tässä liekissä! Mutta Aabraham sanoi: Poikani, muista, että sinä
eläessäsi sait hyväsi, ja Lasarus samoin sai pahaa; mutta nyt hän
täällä saa lohdutusta, sinä taas kärsit tuskaa.
Ja kaiken tämän lisäksi on meidän välillemme ja teidän vahvistettu
suuri juopa, että ne, jotka tahtovat mennä täältä teidän
luoksenne, eivät voisi, eivätkä ne jotka siellä ovat, pääsisi yli
meidän luoksemme. Hän sanoi: Niin minä siis rukoilen sinua,
isä,että lähetät hänet isäni taloon - sillä minulla on viisi veljeä -
todistamaan heille, etteivät hekin joutuisi tähän vaivan paikkaan.
Mutta Aabraham sanoi: Heillä on Mooses ja profeetat;kuulkoot niitä.
Niin hän sanoi: Ei, isä Aabraham; vaan jos joku kuolleista menisi
heidän tykönsä, niin he tekisivät parannuksen. Mutta Aabraham sanoi
hänelle: Jos he eivät kuule Moosesta ja profeettoja, niin eivät
he usko vaikka joku kuolleistakin nousisi ylös.
Tiedän, että useimmat vertaukset ovat kuvaannollisia,
eivät kirjaimellisesti tulkittavia. Ei pidä käsitellä vertauksia väärin
tekemällä kaikkea kirjaimelliseksi.
Tasapainoisessa raamatun- hermeneutiikassa emme tee niin.
Tässä vertauksessa on kuitenkin paljon yksityiskohtia, jotka ovat
tarpeettomia, ellei Jeesus tarkoituksella ota niitä mukaan
yrittäen kertoa meille kuolemanjäl- keisestä. Miksei hän vain sanonut:
kaksi miestä kuoli, toinen meni taivaaseen, toinen helvettiin
ja se, mitä haluan sanoa, on.. Ja sitten vain asian ydin
iankaikkisuudesta ja siitä, mikä suhteesi on Jumalaan.
Miksi kaikki nämä yksityiskohdat?
Miksi hän puhuu meille jonkun sormesta?
Tai jonkun kielestä, janosta ja vedestä?
Tai veden janosta, ellei se viittaa jonkun konkreettiseen kieleen
ja konkreettiseen sormeen? Kieltä ei ole mitätöity
siitä syystä, että puhutaan taivaasta.
Se viittaa konkreettiseen paikkaan ja ihmisiin tarjoten mahdollisuuden
alkaa ajatella tätä muutenkin kuin yksiulotteisena, irrallisena
jossittelevana hämäränä alueena, sillä Jeesuksen mukaan helvetti
on selvästi paikka, missä ihmisten tietoisuus säilyy.
Ihminen ei ole siten kuollut, ettei hänellä olisi muistia
eikä mielikuvaa elämästään. Hänellä on selvä käsitys siitä.
Hän muistaa elämänsä ja katuu sitä nyt.
Nämä seikat tekevät helvetistä helvetin.
Helvetti ei ole paikka, missä ihmiset unohtavat elämänsä.
Siellä ei unohdeta, että olisi ollut mahdollisuus tulla Kristuksen luo,
mutta he hylkäsivät sen.Muistaminen tekee helvetistä helvetin.
Se, että heillä oli mahdollisuus kuten rikkaalla miehellä,
saa aikaan katumuksen. Mutta vieläkin pahempaa helvetissä on,
ettei ole enää mahdollisuutta korjata sitä,
mennä takaisin ja hyödyntää sitä mahdollisuutta.
Helvetti on ikuinen ja pysyvä ja siellä ihmiset muistavat täysin
ja katuvat menetettyjä mahdollisuuksiaan.
Rikas mies käy kauppaa Aabrahamin kanssa ja yrittää saada Lasaruksen
viiden veljensä luokse, joista hän tietää, etteivät he ole
valinneet Kristusta. Hän myös tietää heidän päätyvän
iankaikkisuuteen, johon eivät usko.
Uskotpa siihen tai et, on tärkeää Jumalalle sekä paholaiselle.
Paholaiselle on etu, ettet usko.
Jos ei uskota helvettiin, tarve kuunnella evankeliumia pienenee.
Jos paholainen saa meidät olemaan uskomatta helvettiin,
meidän intomme tavoittaa ihmisiä hupenee.
Silloin meillä ei ole kiirettä, sillä eihän ole helvettiä,
tai ikuisuutta erossa Kristuksesta. Paholainen rakastaisi seurakuntaa,
joka ei uskoisi helvettiin ja pitäisi siitä puhumista
rakkaudettomana ja tuomitsevana.
Jeesus ei pysähtynyt siihen, vaan jatkaa.
Hän sanoo, että helvetissä ihmiset kaipaavat helpotusta,
toista mahdollisuutta, lohdutusta ja lievitystä kärsimyksiinsä.
Helvetti on kärsimyksen ja yksinäisyyden paikka,
missä ei ole ystävyyttä, kumppanuutta tai yhteyttä muihin.
Älkää ajatelko helvettiä sellaisena kuin elokuvat sen esittävät:
syntisiä coctail-baareissa pelaamassa biljardia,
juomassa Budweiseria, polttamassa tupakkaa
ja puhumassa syntisestä elämästään. Tällainen helvetti olisi
taivas verrattuna helvettiin, jota Raamattu kuvaa.
Helvetti on ikuinen, toivoton yksinäishuone
täynnä katumusta, menetystä, tuskaa ja kärsimystä.
Helvetissä ei ole iloa, mielenkiintoa, mitään uutta,
kehitystä, kun taas kaikki ikuisesti taivaassa olevat
jatkavat persoonansa yhä jatkuvassa kasvussa.
Oppiminen ja kasvaminen eivät lopu koskaan, kuten luemme taivaasta.
Taivas ei ole paikka, jossa todetaan, että nyt tiedän kaiken.
Taivas ei tee ihmisistä sellaisia kuin Jumala.
Meistä ei koskaan tule kaikkitietäviä eikä kaikkivoipia.
Sellainen voi olla vain Jumala. Älä siis ajattele, että taivaassa
sinusta yhtäkkiä tulee se nero, jollaiseksi aina halusit tulla.
Tulemme olemaan kirouksen ulko- puolella ja se on täysin uutta.
Tämän saamme, mutta ei meistä aivokirurgeja tule
emmekä saa ymmärrystä kemiasta, atomeista,
luonnosta tai elämän laeista.
Uskon, että taivaassa on kirjoja ja kirjastoja ja että me yhä opimme.
Opimme ikuisesti. Oppiminen ei koskaan lopu.
Vaikka Jeesus on taivaassa ja voimme kysyä häneltä
tai jutella Daavidin ja Aabrahamin kanssa
niistä pitkistä kysymyksistä, jotka olet aina halunnut esittää,
ei tarkoita sitä, että ymmärtäisit vastauksen.
Miksei? Siksikö, että Aabraham on ollut siellä paljon kauemmin?
Hänhän on oppinut ja kasvanutkin.
Kun saavumme, olemme uusia niillä kulmilla, mutta opimme ikuisesti.
Helvetissä ei opita. Siellä persoo- nallisuus vähenee jatkuvasti.
Ei ole enää mahdollisuutta kasvaa.
Mikään ei voi rikastua, koska rikas- tuminen on Jumalan ja tulee häneltä.
Maailma romahtaisi kasaan, jos Jumala ottaisi siltä läsnäolonsa.
Siksi Daavid sanoi: "ylenpalttisesti on iloa sinun kasvojesi edessä,
ihanuutta sinun oikeassa kädessäsi iankaikkisesti."
Ilo ja ihanuus ovat aina liittyneet ja tulevat aina liittymään
hänen läsnäoloonsa. Siellä, missä Jumala ei ole,
ei ole iloa, ihanuutta, luovuutta, armoa eikä rakkautta.
Missä Jumala ei ole, ei ole niitä asioita, jotka ovat Jumala.
Helvetti on paikka, johon Jumalan mielenkiinto ei ulotu.
Se on Jumalan horisontin ulkopuolella.
Hän ei ole kiinnostunut siitä.
Kaikki tämä tekee helvetistä helvetin.
Mielestäni tässä vertauksessa on niin paljon konkreettisia asioita,
että meidän tulisi pysähtyä huomioimaan mahdollisuus,
että se kertoo konkreettisista asioista:muistista,
katumuksesta ja uuden tilaisuuden toivomisesta.
Jos uskomme, että tämä on totuus helvetistä,
vähin mitä voimme tehdä ennen kuin pääsemme taivaaseen,
on muuttaa ajattelutapaamme ja havahtua välinpitämättömyydestämme
ihmisten iankaikkista olinpaikkaa kohtaan.
Jos kysytte tietä Lontooseen ja tiedän, että niitä on kaksi:
toinen johtaa suoraan sinne ja toinen umpikujaan,
jyrkänteelle, kertoisinko vain siitä suorasta tiestä Lontooseen?
Jättäisinkö toisen mainitsematta,
etenkin jos tietäisin sen paljon suositummaksi?
Enkö olisi teille velkaa sen toisenkin, kun kerran tiedän
miljoonista, jotka sitä tietä menivät ja lopulta putosivat?
Enkö painottaisi teille oikean tien lisäksi myös sitä,
että älkää unohtako tienhaarassa,
että vasemmalla on suora tie, joten älä lähde oikealle,
vaikka sieltäkin pääset Lontooseen.
Se tie ei pääty sinne, mihin sanoo päättyvänsä.
Se kutsuu sinua valitsemaan sen ja haluaisitkin valita,
koska se on suurempi tie. Se on se avarampi portti.
Se näyttää enemmän käytetyltä ja kun pääset sille,
siellä on liikenneruuhka.
Siis oikealle päin. Sillä sinne kaikki ovat menossa.
Ajattelet, että seuraanpa massaa niin en ainakaan eksy.
Jos kerran tietäisin sen, enkö yli- korostaisi, mitä ei kannata valita,
vaikka se onkin tie, jota en halua sinun menevän?
Monet menevät ja Jeesuskin sanoi, että se tie on lavea.
Jeesus sanoi, ettei tarvitse tehdä mitään mennäkseen helvettiin.
Helvetti on ihmisyydelle oletuspäämäärä.
Taivas ei ole automaattioletus, vaan pääsy sinne vaatii jotain.
Helvettiin mennäkseen ei tarvitse tehdä mitään.
Miljoonia ihmisiä syntyy päivittäin automaattiohjauksen määränpäänä
helvetti. Näin syntyy jokainen ihminen.
Heidän automaattiohjauksensa määränpäänä on helvetti.
Mennäänpä vaikka kirkkoon.
En tarkoita, että heristäisimme tuomitsevaa sormea ihmisille,
sillä meidänkin määrän- päänämme oli helvetti,
eikä meidän pitäisi järkyttyä, loukkaantua tai vihastua
siitä, että joku menee helvettiin.
Meidän pitäisi järkyttyä siitä, että joku pääsee taivaaseen.
Siitä meidän pitäisi todella äimistyä.
Että kaiken armon Jumala
sallii ihmisten viettää iankaikkisuuden kanssaan.
Sen pitäisi aina olla suurin taivaaseen liittyvä järkytys.
Se, että Jumala antaa minun viettää iankaikkisuuden kanssaan,
pitäisi olla suurin ihme koko maailmankaikkeudessa,
ei sen että ihmisiä joutuu helvettiin.
Ellemme ymmärrä tätä, olemme vaarassa hävetä puhetta helvetistä.
Meitä voitaisiin pitää tylyinä. Emme puhu Raamatun vastaisesti.
En mielelläni puhu helvetistä. Toivon,ettei Sana olisi niin selvä.
Toivon, että meille olisi jätetty vaihtoehtoja päättää,
onko kyseessä suuri asia vai ei. Ellei se olisi yhtä selvä,
eikä helvetti olisi Jumalalle niin iso asia,
eikä Jeesus puhuisi siitä niin paljon,
sanoisin, että jätetään se pois. Olisi helpompaa tavoittaa ihmisiä,
ellei koko h-sanaa tarvitsisi mainita.
En sano, että meidän pitäisi kantaa kaduilla kylttejä:
Loppu tulee. Kadu ja tee parannus tai joudut helvettiin.
Näinkin sitä käytetään väärin.
Yritämme löytää tasapainoa 2000-luvun maailmassa,
joka uskoo, että helvetin keksi joku uskonnollinen hullu
keskiajalla, ja uskoo, että kirkko keksi helvetin
houkutellakseen ja syyllistääkseen ihmisiä -saadakseen kirkolle rahaa.
Aikaisemmin kirkko on käyttänyt helvettiä tällä tavalla
ja pelotellen pakottanut ihmisiä kirkkoon
sekä uhraamaan rahojaan, etteivät joutuisi helvettiin.
Tästä alkoi tekojen korostaminen kautta kirkkohistorian:
jos teemme tarpeeksi hyvää, pääsemme ehkä taivaaseen.
Ihmisille ei kerrottu, että teetpä hyvää tai pahaa,
jos olet Kristuksessa, pääset taivaaseen.
Siksi Paavali sanoi, ettei tahdo reaktiota: pääsen taivaaseen,
olen turvassa, joten teen siis syntiä.
En elä Jumalalle.Iankaikkisuus tur- vattu, joten vähät välitän kirkosta
ja kristillisyydestäni, sillä tiedänhän pääseväni taivaaseen
ja eräänä päivänä kävelen pilven päällä ja hohdan pimeässä,
minulla on siivet, kaikki on ohi ja Jumala sanoo: Älä menneestä huoli.
Väärin. Jos taivas olisi tällainen, se olisi täynnä sellaista,
mikä ei ole Jumalasta. Jumala olisi epäoikeudenmukainen,
jättäisi huomiotta asioita, jotka on luvannut muistaa;
sen seuraamukset, että olemme olleet kristittyinä uskollisia.
Siitä puhumme myöhemmin ja sekin on tärkeää ymmärtää.
En tahdo jättää helvettiä päällimmäiseksi mieleenne,
mutta voin tehdä sen, jos opit siitä tasapainossa.
Helvetti on todellinen, emmekä tahdo kenenkään menevän sinne.
Ellemme korosta ihmisille, että on olemassa vaihtoehto,
toinen tie, ellemme kutsu ihmisiä pääsiäisaterialle
tai tavalliseen jumalanpalveluk- seen tuodaksemme toisen
mahdollisuuden heidän ulottuvil- leen, vaikutamme tien laveuteen
ja helvetin kansoittamiseen. Olemme olemassa siksi,
että osallistumme etsintä- ja pelastustehtävään.
Vähennämme niiden määrää, jotka kulkevat laveaa tietä
ja lisäämme niiden määrää, jotka kulkevat suoraa tietä
iankaikkisuuteen Jeesuksen kanssa.
Helvetti on maailmankaikkeuden suurin tragedia.
Sitä ei rakennettu ihmisiä varten.
Autetaan siis ihmisiä olemaan menemättä sinne.
Mikäli tämä ohjelma kosketti sinua ja haluat tukea ohjelmien käännös- ja tekstitystyötä soita tukinumeroomme 0600-10077 (9,85 euroa + pvm) Nordea: 111230-342789 viite: 7744 OKU 1944A
Voice to the Nations on ALM:n 4 kertaa vuodessa ilmestyvä lehti.
Lehden jokainen numero sisältää pastoreidemme kirjoittamia -
ravitsevia, haastavia ja rohkaisevia artikkeleita.
Lehdestä voi kua tulevista tapahtumista.
Lehdestä saa myös ALM- tuotteiden ja - musiikin tilaustiedot.
Tilaa ilmainen lehti jo tänään.
Ota yhteyttä puhelimitse, postitse tai Internetin kautta.
Suomennos: Johanna Tölli